**Ո Ր Ո Շ ՈՒ Մ**

**Կատարողական վարույթը կասեցնելու մասին**

«22» 07. 2015թ. ք. Երևան

ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող՝ արդարադատության մայոր Գ. Սախոյանս ուսումնասիրելով 02.04.2014թ. հարուցված թիվ 01/02-1992/14 կատարողական վարույթի նյութերը.

**Պ Ա Ր Զ Ե Ց Ի**

Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 21.03.2014թ տրված թիվ ԵԿԴ 1595/02/11 կատարողական թերթի համաձայն պետք է «Գլոբալ Գոլդ Մայնինգ» ՍՊԸ Հայաստանյան մասնաճյուղից հօգուտ պետական բյուջեի բռնագանձել 40.540 ՀՀ դրամ՝ որպես բավարարված պահանջի մասով առաջին ատյանի դատարանում վճարման ենթակա գումար, ինչպես նաև 60.810 ՀՀ դրամ, որպես վերաքննիչ բողոքի համար չվճարված գումար, ինչպես նաև վճռի եզրափակիչ մասի 1.3 և 1.4 կետերով հաշվեգրվող գումարների 2 տոկոսը:

Կատարողական գործողությունների ընթցքում «Գլոբալ Գոլդ Մայնինգ» ՍՊԸ Հայաստանյան մասնաճյուղի անվամբ գույք կամ դրամական միջոցներ չեն հայտնաբերվել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

**Ո Ր Ո Շ Ե Ց Ի**

Կասեցնել` 02.04.2014թ. հարուցված թիվ 01/02-1992/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**ԱՎԱԳ ՀԱՐԿԱԴԻՐ ԿԱՏԱՐՈՂ՝ Գ. ՍԱԽՈՅԱՆ**